หุ้นเช้า24ม.ค.รูดลึก29.98จุด
ดัชนีเช้าเคลื่อนไหวในแดนลบตลอด และปิดที่ 976.59 จุด ลดลง 29.98 จุด (2.98 %) มูลค่าการซื้อขาย 17,347 ล้านบาท
24 ม.ค. 2554

ดัชนีเช้าเคลื่อนไหวในแดนลบตลอด และปิดที่ 976.59 จุด ลดลง 29.98 จุด (2.98 %) มูลค่าการซื้อขาย 17,347 ล้านบาท
บล.ทรีนิตี้ ระบุว่า ตลอดภาคเช้าดัชนีเคลื่อนไหวในแดนลบตลอด และหมดแรงดันให้ดัชนีฝ่าระดับ 1,000 จุดได้ เนื่องจากยังเป็นแรงขายต่างชาติต่อเนื่องจากสัปดาห์ก่อนที่ขายหุ้นกลุ่ม TIPs (ไทย อินโดนีเซีย และฟิลิปปินส์) ออกมา เพราะหลายประเทศกังวลเรื่องภาวะเงินเฟ้อของหลายประเทศ 
อย่างไรก็ตาม มีข้อสังเกตว่าแรงขายต่างชาติน่าจะเป็นการขายโดยกองทุนต่างชาติที่มีขนาดใหญ่ และเป็นกองทุนที่เก็บและลงทุนในหุ้นพื้นฐานดีมาตลอด ทั้งนี้คาดว่าจะไม่ได้เกิดจากการเปลี่ยนแปลงของปัจจัยพื้นฐานในหุ้นแต่ละตัว แต่อาจจะเกิดจากการเปลี่ยนแปลงนโยบายการลงทุนของกองทุนต่างชาติ จึงทำการขายไปก่อน รอเม็ดเงินใหม่เข้ามา 
ความหวังคือ กองทุนที่ลงทุนในพันธบัตรเกาหลีใต้ ครบกำหนดและจะนำเงินกลับเข้ามาในประเทศ เราเชื่อว่า ส่วนใหญ่คงจะมุ่งลงทุนในตลาดตราสารหนี้ แต่บางส่วนน่าจะมีเงินไหลเข้าลงทุนในตลาดหุ้น ทั้งนี้ เงินครบกำหนดการลงทุนในพันธบัตรเกาหลีใต้ที่คาดว่าจะเข้ามามากที่สุดในไตรมาส 1/54 มีรวมประมาณ 22,000 ล้านบาท จากทั้งปี 2554 ที่คาดว่าจะไหลเข้ารวมกันประมาณ 65,000 ล้านบาท
ส่วนกรอบวันนี้ให้แนวรับที่ 980 หากหลุดจากนี้จะอยู่ที่ 950 ส่วนแนวต้านให้ไว้ที่  1,000 จุด
ส่วนหลักทรัพย์ที่มีมูลค่าการซื้อขายสูงสุด 5 อันดับ ได้แก่
BANPU    มูลค่าการซื้อขาย 1,941 ล้านบาท ปิดที่ 758.00 บาท ลดลง 26.00 บาท (-3.32%)
PTT          มูลค่าการซื้อขาย 1,133 ล้านบาท ปิดที่ 330.00 บาท ลดลง 9.00 บาท (-2.65%) 
IRPC        มูลค่าการซื้อขาย 896 ล้านบาท ปิดที่ 5.50 บาท ลดลง 0.10 บาท (-1.79%) 
KBANK    มูลค่าการซื้อขาย 684, ล้านบาท ปิดที่ 113.00 บาท ลดลง 3.00 บาท (-2.59%)
SCB         มูลค่าการซื้อขาย 629, ล้านบาท ปิดที่ 96.00 บาท ลดลง 1.50 บาท (-1.54%)